Author: Anu
Last saved by: Asta Urb
Company: Haapsalu Linnavalitsus

K O R R A L D U S

Haapsalu,	11.august 2005 nr 564

Ettepanek Haapsalu Linnavolikogule
üldplaneeringut muutva detailplaneeringu
algatamine (Raudtee 38)

Planeeringu algatamise ettepaneku tegi Albert Tamme (elukoha aadress Jaama 28, 90507 Haapsalu) taotlusega nr 7-1.3394,  07.07.2005.
Algatava planeeringu eesmärk on olemasolev ärimaakrunt ümberkruntida ja määrata uus sihtotstarve ja ehitusõigus elamute ehitamiseks. Tulenevalt eelnevast ning juhindudes kohaliku omavalitsuse korralduse seaduse § 6 lg 1, lg 3 p 1, § 22 lg 1 p 33, § 30 lg 1 p 1, § 31 ja planeerimisseaduse § 10 lg 1 ja 5, Haapsalu põhimääruse § 35 lg 1 p 1, § 63 ja haldusmenetluse seadusest Haapsalu Linnavalitsus

k o r r a l d a b:

1.	Teha ettepanek Haapsalu Linnavolikogule:
1.1.algatada üldplaneeringut muutev Raudtee 38 krundi detailplaneering.
1.2.kinnitada detailplaneeringu lähteülesanne vastavalt lisale 1.

2.	Korraldus jõustub avalikustamisest.
3.	Korraldus teha teatavaks avalikustamisega linnavalitsuse fuajees.
4.	Käesoleva korralduse peale võib esitada kaebuse Tallinna Halduskohtule halduskohtmenetluse seadustikus sätestatud korras 30 päeva jooksul korralduse teatavakstegemisest.

Teet Kallasvee
Linnapea	Erko Kalev
	Linnasekretär

Lisa 1
                                                                        Haapsalu Linnavalitsuse 11.august
                                                                        2005 korraldusele nr 564

Raudtee 38 krundi detailplaneeringu
LÄHTEÜLESANNE

Planeeringu tellija: Haapsalu Linnavalitsus
Lähteülesanne kehtib: kaks aastat
Ülesande koostamise alus: planeeringu algatamise ettepaneku tegija on Albert Tamme,  taotlus 07.07.2005 reg nr 7-1.3394.

1. Planeeringu eesmärk
Detailplaneeringu algataja eesmärgiks on Raudtee 38 krundi ehitusõiguse muutmine, maakasutuse sihtotstarbe “ärimaa” muutmine “väikeelamumaaks”, maaüksuse kruntimine ja kruntidele ühepereelamute ehitamiseks vastava ehitusõiguse, arhitektuursete hoonestustingimuste määramine.

2. Andmed planeeritava maa-ala kohta 
Planeeritav ala, pindalaga ca 4500m^2, asub Haapsalus Raudtee tänava ääres ja piirnev väikeelamukruntide ja reformimata riigimaaga.  
Planeeritaval alal asub Raudtee 38 krunt pindalaga 4019m^2, mille maakasutuse sihtotstarve on 100% ärimaa (katastritunnus 18301:013:0780, kinnistu nr 7993). Krundi omanik on Albert Tamme. Krundil asuvad kontorihoone ja abihooned.

3. Kehtivad planeeringud
3.1 Haapsalu linnas üldplaneeringuna kehtiva RPI Eesti Projekt 1987 töö nr A 1104-85/87 “Haapsalu linna ja kuurordi generaalplaani korrektuur” kohaselt on maa-alale ette nähtud ehitada ärihooned.

Koostatava detailplaneeringuga saab teha ettepaneku muuta kehtivat planeeringut ja kavandada Raudtee 38 krundile uue maakasutuse ja ehitusõiguse, millele vastavalt saaks maaüksuse ümberkruntida ühepereelamute ehitamiseks. 

4. Nõuded koostatavale planeeringule
4.1	Detailplaneering koostada digitaalselt mõõdistatud geodeetilisel alusplaanil täpsusastmega M1:500, millele on kantud kehtivate maakasutuste piirid, olemasolevad ehitised, kõrghaljastus, tehnovõrgud.

Planeeringuga esitada:
4.2	Olemasoleva olukorra iseloomustus. 
4.3 Esitada kehtiva planeeringu muutmise põhjendus, anda piirkonna hoonestuse tüübi ja mahu ning ehitusjoonte ülevaade ja analüüs.
4.3	Krundi ehitusõigus:
-	krundi kasutamise lubatud sihtotstarbed: väikeelamumaa, ärimaa. Ehitiste kasutamise otstarbed anda vastavalt majandus- ja kommunikatsiooniministri 26.novembri 2002.a määrusele nr 10 “Ehitise kasutamise otstarvete loetelu”; anda planeeritavate korterite arv;
-	hoonete lubatud suurim arv krundil: määrata planeeringuga;
-        suurim lubatud ehitusalune pindala: määrata planeeringuga;
-    hoonete suurim ja vähim lubatud kõrgus: määrata planeeringuga lähtudes piirkonna hoonestuse väljakujunenud mastaapidest. Maksimaalne korruselisus: kaks
4.4	Krundi hoonestusala piiritlemine: hoonestusala siduda krundi piiridega.  
4.6 Arhitektuurinõuded ehitistele: määrata planeeringuga.  
4.7	 Haljastuse ja heakorra põhimõtted:
-	kruntide piirded;
-	määrata säilitatav, planeeritav kõrghaljastus;
-        vertikaalplaneerimise põhimõtted (maapinna kõrguse muutmine, sademete ärajuhtimine jmt);
4.8  Tänavate maa-alad, liiklus- ja parkimiskorraldus:
-     anda krundi planeeritud kasutusotstarbele ja hoonestusele vastav parkimislahendus;    
-     kruntidele pääsu asukohad ja/või piiri osad kust kohast väljasõitude rajamine on keelatud.
4.9 Tehnovõrkude ja –rajatiste põhimõtteline lahendus ja asukohad: anda koostöös võrguettevõtetega lähtudes kavandatavast arvutuslikust tarbimisvõimsusest (veevarustus, heitvete kanalisatsioon, soojavarustus, elektrivarustus, sidevarustus, välisvalgustus, hüdrantide paiknemine);
4.10	 Määrata keskkonnatingimused planeeringuga kavandatu elluviimiseks ja lahendada jäätmekäitluse korraldamine.
4.11	Servituutide vajaduse määramine. 
4.12	Kuritegevuse riske vähendavad nõuded ja tingimused: planeeringu lahenduse väljatöötamisel tugineda Eesti standardile EVS 809-1:2002.
Märkus: Kui planeeringu koostamise käigus muutuvad lähteseisukohad ulatuses, mis ei muuda planeeringu põhilahendust ning linnavalitsus ja linnavolikogu juhtiv komisjon on muudatustega nõustunud, ei kuulu lähteülesanne muutmisele.

5 Detailplaneeringu koosseis
5.1 Situatsiooniskeem;
5.2 Tugiplaan M 1:500;
5.3 Detailplaneeringu põhijoonis M 1:500;
5.4 Tehnovõrkude planeering M 1:500;
5.5 Detailplaneeringu lahenduse illustratsioon või makett;
5.6 Seletuskiri.

6. Koostöö planeeringu koostamisel
Planeeringu koostaja kaasab planeeringu koostamisse planeeritava maa-ala õiguslikul alusel maakasutajad ja teeb koostööd olemasolevate või kavandatavate tehnovõrkude omanike või valdajatega.

7. Detailplaneeringu esitamine ja kooskõlastamine
Detailplaneeringu projekt (paberkandjal ja pdf failina) esitatakse ehitus- ja arhitektuurigrupile läbivaatamiseks ja lähteülesandele vastavuse kontrollimiseks.
Detailplaneeringu projektile hangitakse planeeringu koostaja poolt kooskõlastus:
7.1 Haapsalu Linnavalitsuselt (aselinnapea, maakorraldusosakonna juhataja, linnaarhitekt, linnakeskkonna osakonna juhataja, linnaarengu ja muinsuskaitse spetsialist);
7.2 Läänemaa Päästeteenistuselt;
7.4 Lääne maavanema poolt määratud täiendavad kooskõlastused juhul, kui maavanem need määrab;
Detailplaneering suunatakse pärast kooskõlastamist avalikule väljapanekule. Juhul, kui avaliku väljapaneku ja arutelu tulemuste alusel tehtud paranduste tõttu muutuvad planeeringu põhilahendused on vajalik hankida uued kooskõlastused.
Lõplikult kooskõlastatud planeering esitatakse Haapsalu Linnavalitsusele:
-	3 täismahus (seletuskiri ja joonised) komplekti;
-           dvg failina;
-	3 detailplaneeringu põhijoonist seletuskirjaga;

8. Detailplaneeringu avalik väljapanek ja arutelu
Vastu võetud detailplaneeringu avaliku väljapaneku ja arutelu korraldab ehitus- ja arhitektuurigrupp koos planeeringu koostajaga.

* Lähteülesande juurde kuulub planeeritava ala situatsiooniskeem